Also ich find für en ahfang het dir dr cityofgold gueti tips gäh! das AKG mic isch schiens au rächt guet für dä priis.. AKG qualität halt.. i ha das zwar nit, abr es macht en vrtrauenswürdige ihdruck und zu däm priis gits wyytus schlechters..  natürlich gits immer bessers, abr wie dr cityofgold richtig gseit het, d'soundkarte isch am ahfang mol s'wichtigste das die stimmt! und das de e vrnünftigs grossmembran mic hesch und das isch mit em AKG p100 sicher  guet. i würd dr abr zuesätzlich no das empfehle:  http://www.musik-produktiv.ch/shop2/...ch_inx/1504697  mit däm vor em mic, filterisch störendi "pop" grüsch use, wo bi "B" und "P" vo dr stimm entstöhn.. also nit s'pope vo dr nochbere..:-)    au wenn scho e vorvrstärker in dr sound karte hesch, cha's durchus en vorteil sii wenn en preamp kaufsch, wenn no budget  übrig hätisch... abr denn e röhre vrstärker, bringt vihl für e schöni stimm ufnahm..  cha zum bispiel dä empfehle:  http://www.musik-produktiv.ch/shop2/...ch_inx/1504687  denn muesch eifach dr vorvrstärker bi dr sound karte zrug stelle..  git e schön warmi klangfärbig in d'stimm ine.. und me cha au en Low-cut filter bi 80 Hz ihschalte, so das ganz tiefi tön, zum  bispiel trittschall, oder infraschall(ganz tieffrequänti tön untr 15Hz wo me nur gspüre cha..), dämpft wärde...    e mischer bringts dr nur, wenn no willsch e monitor mix mache oder session mässig alles uf ei spur ufnäh, abr jo wie dr cityofgold au richtig gseit het, hän die billige pult meistens e rusche din, wo dr grad spare chasch und mittlerwiile biete d'soundkartene grad ah, d'signal no diräkt uf dr monitore z'höre..    i würd dr no en gschlossene studio kopfhörer empfehle, das dä wo  vor s'mic stoht sich guet hört und das dr sound vom kopfhörer uf em mic chum hörbar isch..